बीजिंग। अमेरिका के साथ चल रही ट्रेड वॉर के बीच चीन को बड़ा वित्‍तीय घाटा उठाना पड़ रहा। ड्रैगन को घाटा भी कोई ऐसा वैसा नहीं हुआ है, 17 साल में पहली बार उसे इतना तगड़ा झटका लगा है। साउथ चाइना मॉर्निंग पोस्‍ट की रिपोर्ट के मुताबिक, 2018 की पहली तिमाही में चीन के चालू वित्‍तीय खाते पर करीब 28 अरब डॉलर की मार पड़ी है। जिन क्षेत्रों में चीन को घाटा उठाना पड़ा है, उनमें आयात-निर्यात सबसे ऊपर है। अखबार की रिपोर्ट के अनुसार, चीन को साल 2001 के बाद पहली बार इतना बड़ा घाटा झेलना पड़ा है।